50. AΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ.422/4/122053 της 24 Απρ./14 Μαΐου 1980 (ΦΕΚ Β΄  482) Περί άρσεως περιορισμών τινων αποδημίας. 1.Έχοντες υπ’ όψει: α)Ότι δια του σχετικού(α), διετηρήθησαν μόνον εις τας περιπτώσεις: 1)Ναυτολογήσεως επί πλοίων εκτελούντων πλόας εις το εξωτερικόν, αι απαγορεύσεις του σχετικού (β) και η βάσει των δικαιολογητικών του σχετικού (γ), έκδοσις των Ναυτικών φυλλαδίων. 2)Αποδημίας των ανυποτάκτων και λιποτάκτων, η απαγόρευσις του σχετικού (β) και η βάσει εγκρίσεως αποδημίας, έκδοσις των Διαβατηρίων των. β)Την ανάγκην: 1)Αυστηράς τηρήσεως των ανωτέρω απαγρορεύσεων και δη δια τους ανυποτάκτους και λιποτάκτας. 2)Διευκολύνσεως της αποδημίας των στρατευσίμων ή εφέδρων των υποπαρ. 1β και 1γ του σχετικού (β). γ)Τα σχετικά (δ έως ζ) και τα άρθρ. 74, 80, 98, 112, 115, 123 και 141 Ν.Δ. 720/70. δ)Σχετικήν πρότασιν του ΓΕΕΘΑ/1ης ΜΕΟ/ΣΛ, αποφασίζομεν: 1)Την άρσιν δια την εν εδαφ. 1β (2) της παρούσης κατηγορίαν στρατευσίμων ή εφέδρων, των δια την αποδημίαν των περιορισμών των (β) και (γ) σχετικών (απαγορεύσεως αποδημίας ελέγχου στρατολογικής καταστάσεως αποδημούντων, εκδόσεως ανανεώσεως ή θεωρήσεως διαβατηρίου, βάσει πιστοποιητικού ή αποδεικτικού στρατολογικής καταστάσεως ή εγκρίσεως αποδημίας). 2)Την διατήρησιν: α)Aπάντων των ως άνω περιορισμών: Επί ναυτολογήσεως των ως άνω εφέδρων ή στρατευσίμων, καθώς και των ανυποτάκτων ή λιποτάκτων, επί πλοίων εκτελούντων πλόας εις το εξωτερικόν. β)Της απαγορεύσεως αποδημίας του ελέγχου στρατολογικής καταστάσεων των αποδημούντων και των εγκρίσεων αποδημίας: Επί αποδημίας ανυποτάκτων ή λιποτάκτων. 3)Την ανάθεσιν εις τας εν κοινοποιήσει: α)Ναυτικάς Αρχάς: Του δια την ναυτολόγησιν προβλεπομένου, προκειρημένου ελέγχου στρατολογικής καταστάσεως. β)Λοιπάς Αρχάς: Του δια την αποδημίαν των ανυποτάκτων και λιποτάκτων, αυτού ως άνω ελέγχου. 2.Δια την υλοποίησιν των ανωτέρω, εντελλόμεθα τα κάτωθι: α)Την αποστολήν παρά των Γενικών Επιτελείων, εις τας εν κοινοποιήσει Ναυτικάς Αρχάς, του περί ου η παρ. 17(ε) του σχετικού (δ) σήματος. Σελ. 110,6602(α) Τεύχος Ι-72 Σελ.80 β)Την αποστολήν παρά των Μονάδων, εις τα Υπουργεία Εξωτερικών/Γ3 Δ/νσιν ΔΙΔΥ, Εσωτερικών/Δνσιν Αποδημίας-Μεταναστεύσεως και Δημοσίας Τάξεως/ΥΠΕΑ-Β/ΙΙ/3ον: 1)Την 1.7.80: Καταστάσεως του Παραρτήματος «Α», περιλαμβανούσης άπαντας τους κατά την 30.6.1980. α)Λιποτάκτας της δυνάμεώς των (οργανικήςεκτός οργανικής), οίτινες δεν θα έχουν διακόψει την λιποταξίαν των, δια τινα των εν παρ. 4 του άρθρ. 80 Ν.Δ. 720/70, λόγων. β)Ανυποτάκτους, των οποίων δεν θα έχη επέλει διακοπή ή ακύρωσις της ανυποταξίας, δια τινα των εν παρ. 7 του άρθρ. 74 και Ι 2)Την 1ην εκάστου μηνός (αρχής γενομένης από 1.8.80): Καταστάσεων των Παραρτημάτων «Β» και «Γ». 3.Αντίγραφα των ειρημένων καταστάσεων, να τηρώνται κατά τα κεκανονισμένα υπό των Μονάδων, προκειμένου κατά τας εκάστοτε επιθεωρήσεις της στρατολογικής των υπηρεσίας να ελέγχηται το κανονικόν της συντάξεως και αποστολής των. 4.Αι παραλήπτριαι των τοιούτων καταστάσεων Αρχαί,παρακαλούνται δια τας κάτωθι ενεργείας: α)Δημιουργίαν εντός ευλόγου χρόνου από λήψεως της καταστάσεως του Παραρτήματος «Α» πλήρους Αρχείου «Ανυποτάκτων-Λιποτακτών» όλης της χώρας, κοινού δι’ αμφοτέρας τας κατηγορίας και έγκαιρον γνωστοποίησιν των, εις απάσας τας υφισταμένας των αρμοδίας Αρχάς (Νομαρχίας, Προξενεία, Σταθμούς Ελέγχου Διαβατηρίων κ.λ.π.) δια την, παρά μιας εκάστης τούτων δημιουργίαν αναλόγου Αρχείου. β)Έγκαιρον και πλήρη ενημέρωσιν του ως άνω Αρχείου, δια των εκάστοτε γνωστοποιουμένων αυταίας, δια των καταστάσεων των Παραρτημάτων «Β» και «Γ», μεταβολών έγγραφο-διαγραφής και ταχείαν εν συνεχεία γνωστοποίησιν των, εις τας αυτάς ως άνω υφισταμένας των Αρχάς, δια την έγκαιρον και πλήρη ενημέρωσιν, του παρ’ αυτοίς τηρουμένου Αρχείου. γ)Έκδοσιν των αναγκαίων Διαταγών ή οδηγιών και λήψιν των μέτρων,δια την υλοποίησιν των ανωτέρω. 36.Β.α.50 Στρατολογία 4.Υπ’όψιν των αρμοδίων φορέων τα κάτωθι: α)Άπαντες οι μη ανυπότακτοι ή λιποτάκται δικαιούνται Διαβατηρίου καθώς και ανανεώσεως ή θεωρήσεως, υφισταμένου τοιούτου. β)Ουδεμία έγγραφο-διαγραφή ανυποτάκτου ή λιποτάκτου, θα καταχωρίζηται εις το Αρχείον Ανυποτάκτων-Λιποτάκτων, άνευ τηρήσεως της εν τη προηγουμένη παραγράφω, διαδικασίας. γ)Οι εις το Αρχείον Ανυποτάκτων-Λιποτακτών καταχωρισμένοι: 1)Δεν δικαιούνται προ της κατά τ’ ανωτέρω διαγραφής των εξ αυτού, Διαβατηρίων, καθώς και ανανεώσεως ή θεωρήσεως υφισταμένων τοιούτων, άνευ επιδείξεως Πιστοποιητικού ή αποδεικτικού στρατολογικής των τακτοποιήσεως ή εγκρίσεως αποδημίας, εκδόσεως μεταγενεστέρας της χρονολογίας εγγραφής των εις το Αρχείον Ανυποτάκτων-Λιποτακτών και να επιδιώκηται, δια παντός νομίμου μέσου (απαγόρευσις εξόδου εκ της χώρας αφαίρεσις-ακύρωσις-μη έκδοσις, ανανέωσις ή θεώρησις Διαβατηρίων, αλλά χορήγησις μόνον ταξιδιωτικού εγγράφου δι’ επιστροφήν εις Ελλάδα), ο επαναπατρισμός των, το ταχύτερον δυνατόν ή η παρεμπόδισις της αποδημίας των. 2)Από της κατά τ’ ανωτέρω διαγραφής των, μεταπίπτουν εις την κατηγορίαν των μη ανυποτάκτων ή λιποτακτών και ανακτώσι το προς λήψιν, ανάληψιν, ανανέωσιν ή θεώρησιν Διαβατηρίου, δικαίωμά των. 5.Αι αρμόδιαι Προξενικαί Αρχαί, παρακαλούνται επί πλέον, όπως δια τους, εκ των ανυποτάκτων, μετανάστας ή μονίμους κατοίκους εξωτερικού, κατά την υπό του άρθρ. 86 (παρ. 1γ και 1δ και 2)Ν.Δ. 720/70 και του σχετικού (δ) προσδιοριζομένην έννοιαν, αποστέλλουν εις τα αρμόδια Σ.Γραφεία, το ταχύτερον δυνατόν, τα κατά περίπτωσιν Πιστοποιητικά Μετανάστου ή μονίμου κατοίκου εξωτερικού, δια την εξαίρεσίν των εκ των προς κατάταξιν προσκλήσεων και την κατά τα ανωτέρω γνωστοποίησιν της μεταβολής διαγραφής των, εκ της κατηγορίας των ανυποτάκτων. 6.Ισχύς παρούσης από δημοσιεύσεώς της εις την Εφημερίδα της Κυβερνήσεως, αφ’ ης και καταργείται η παρ. 321 των επί του Ν.Δ. 720/70 Διοικητικών και Ερμηνευτικών Οδηγιών /ΑΕΔ/1η ΜΕΟ/ΣΛ(ΣΔ/Ν-Δ-Α 15/71 ΑΕΔ/1η ΜΕΟ/ΣΛ), ως και πάσα ετέρα διάταξις, αντικειμένη τη παρούση. 